钦定古今图书集成/明伦汇编/闺媛典/第205卷 > 胡世贤妻朱氏
## 钦定古今图书集成/明伦汇编/闺媛典/第205卷 > 胡世贤妻朱氏

按《山阴县志》：“朱氏，胡世贤妻，赏枋村人。年十六归胡
翁早亡，姑年老，贤专攻举业，凡甘旨之奉，诵读之费，
俱氏脱簪珥，勤纺绩以给。及姑亡，夫又病剧，氏侍汤
药，衣不解带。至八载而夫亡，氏年二十九，两女俱幼，
长子在襁褓，幼子在腹，忍死。治丧毕，归依母家，独居
小楼，惟日夜勤女工，以给衣食。教养遗孤，历冰霜三”
十二年，有司疏请建坊。次子上达登丙午乡榜。